182 CORRESPONDANCE DU COMTE DE LEYCESTER 
et alègrement travailleray je et me hazard[er]ay tant pour satis- 
faire à ce que je vous doy, que pour ce que doibt [nostre] 
cause commune, moyennant que ce ne soit en lieu, où je ne con- 
trevienne aux promesses jniques, que les Espagnolz ont arrachées 
de moy et que j’ay faites pour sortir hors d’une longue et tres 
rigoureuse prison !). Je me suis contenu le plus doucemant quj 
m'a esté possible près de deux ans et demy ?) pour ne les offencer 
et les convier à me rendre mon filz par rançon ou par eschange, 
et mesmes le Duc de Parma me promit de s’i emploier pour y 
fléchir son Roy, mays tout cella a esté vain et me suis esbahy 
de Sarmiento *) et Jean de Castilla, quj ont esté arrestez pour 
cest effec[t] ......, ni ont peu servir, ce quj monstre que 
leur soin et charité envers [leurs] prisonniers a esté plus foible 
que leur vollonté à me tenir tousiou[rs] en servitude, ce qu’à 
mon adviz ilz font, sachans que je congnois leurs ambitieux et 
viollens conseilz et desseins, quj tendent à rabaisser et oprimer 
vostre nation et la nostre, et sont bien aizes que je soie eslongné 
de l’une et de l’autre, pour m’oster le moyen de leur représenter 
les griffes du lion, que j’ay senties, et les exiter à vigoureusemant 
s’emploier à la conservation de leur liberté, grandeur et seureté ; 
car cella estant en bon estre ils [seront] d’autant plus recullez de 
parvenir à la monarchie, où ilz visent, laquelle ilz pancent 
mériter aussy bien que le grand Charles et estiment que leur 
tour est venu pour y monter, d’autant que les choses spirituelles 
et temporelles sont concurrentes à cest eslèvemant. Quant à Mon- 
sieur de Torrese *), par avanture qu'il aura plus de crédit que les 
aultres, ce que je voudroys bien, mais le conseil qu’il donne, que 
je m'adresse à Monsieur de Lorraine et par conséquent à Mon- 
sieur de Guize, pour jnduire le Duc de Parma à le change qu'il 
désire, je ne sçay, s’il pourroit profiter, maintenant que lesditz 
princes sont si irritez contre ceux de nostre religion; et commant 
aussy yroys je les requérir, veu que je sçay bien, qu’ilz ne me 
gratifiroient, que je ne me despouillasse de l’afection et ne supri- 
1) Hauser, p. 119 suiv. Sur les „Points et articles” de sa délivrance p. 136 suiv. 
2) Il fut relâché le 28 juin 1585. Sur sa conduite dans ce temps voyez Hauser, 
p. 209 suiv. 
5) Prisonnier de guerre espagnol. Voyez la lettre de Du Fay au Comte ci-dessous. 
4) Neveu du sieur de Cuampaany, gentilhomme belge, et prisonnier de LRYCEsrER. 
Voyez la lettre citée. 
